قوزیی قیبریس تورک جمهوریتی پرزیدنتی ارسین تاتار جمهور باشقانی رجب طیب اردوغان و میللی ساوونما ناظیری حولوصی آکارا زنگ ائده‌رک باش ساغلیغی وئریب.
قوزیی قیبریس تورک جمهوریتی پرزیدنتی‌نین باش ناظری ارسان سانر ده جمهور باشقانی اردوغان، جمهور باشقانی یاردیمجیسی فوات اوکتای و ناظیر آکارا مئساژ گؤندره‌رک حادثه‌دن درین کدرلندیک‌لرینی دیله گتیریب.
گورجوستان پرزیدنتی سالومه زورابیشویلی بیتلیس-ین تاتوان قصبه‌سینده هلیکوپتر قصاسیندا شهید اولان عسگرلر اوچون جمهور باشقانی رجب طیب اردوغانا و تورک خالقینا باش ساغلیغی وئریب.
اینگیلتره-‌نین خاریجی ایشلر ناظیری دومینیک راب و اینگیلتره-‌نین آنکارا سفیری شهید اولان عسگرلر اوچون کدرلرینی چاتدیریب‌لار.
سوما‌لی‌نین عدلیه ناظیری عبدالقادر محمد نور بیتلیس-ین تاتوان قصبه سینده باش وئرن هلیکوپتر قضاسیندا شهید اولان عسگرلر اوچون باش ساغلیغی وئریب.
آلبانیانین آوروپا و خاریجی ایشلر ناظیری شهید عسگرلر اوچون خاریجی ایشلر ناظیری مولود چاووش اوغلونا باش ساغلیغی وئریب.
ونزوئلا-نین خاریجی ایشلر ناظیری توییتر حسابیندان تورکیه بایراق‌لی شکیل‌لرله بیرلیکده پایلاشدیغی مئساژیندا تورکیه خالقی و حکومتی ایله هم رای اولدوق‌لارینی بیلدیریب.
تورک شوراسی‌نین باش کاتیبی باغداد امره یئو ده هلیکوپتر قضاسیندا شهید اولان عسگرلرین خبرلرینی درین کدرله اؤیرندیک‌لرینی ایفاده ائده‌رک، "تورک شوراسی و اؤز آدیمدان عسگرلره الله‌دان رحمت دیلییرم. بو آغیر قضادا حیاتینی ایتیرن‌لرین عائله‌لرینه و قارداش تورک میللتینه باش ساغلیغی، یارا‌لانان‌لارا عاجیل شفا دیلییرم" مئساژینی پایلاشیب.
عراق کورد بولگه سل ایداره‌سی‌نین ائتنیک و دیانت ایشلری ناظیری عراق تورکمن جبهه‌سی ایجرا هئیتی‌نین عضوو آیدین ماروف بینگؤل‌-دن بیتلس-ین تاتوان بولگه سینه گئتمک اوچون قالخان حربی هلیکوپترین قضاسی نتیجه‌سینده شهید اولان عسگرلر اوچون باش ساغلیغی وئریب.
